Europos Parlamento teisėkūros rezoliucija dėl pasiūlymo dėl Tarybos direktyvos dėl lengviesiems automobiliams taikomų mokesčių (KOM(2005)0261 - C6-0272/2005 - 2005/0130(CNS))



Oficialusis leidinys 305 E , 14/12/2006 p. 0085 - 0091



P6_TA(2006)0334 Lengviesiems automobiliams taikomi mokesčiai * Europos Parlamento teisėkūros rezoliucija dėl pasiūlymo dėl Tarybos direktyvos dėl lengviesiems automobiliams taikomų mokesčių (KOM(2005)0261 — C6-0272/2005 — 2005/0130(CNS)) (Konsultavimosi procedūra) Europos Parlamentas, - atsižvelgdamas į Komisijos pasiūlymą Tarybai (KOM(2005)0261) [1], - atsižvelgdamas į EB sutarties 93 straipsnį, pagal kurį Taryba kreipėsi konsultacijos į Parlamentą (C6-0272/2005), - atsižvelgdamas į Darbo tvarkos taisyklių 51 straipsnį, - atsižvelgdamas į Ekonomikos ir pinigų politikos pranešimą ir Aplinkos, visuomenės sveikatos ir maisto saugos komiteto bei Transporto ir turizmo komiteto nuomones (A6-0240/2006), 1. pritaria Komisijos pasiūlymui su pakeitimais; 2. ragina Komisiją atitinkamai pakeisti savo pasiūlymą pagal EB sutarties 250 straipsnio 2 dalį; 3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas; 4. ragina pagal 1975 m. kovo 4 d. priimtą bendrąją deklaraciją pradėti taikinimo procedūrą, jei Taryba ketina nukrypti nuo teksto, kuriam pritarė Parlamentas; 5. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą; 6. paveda Pirmininkui perduoti Parlamento poziciją Tarybai ir Komisijai. KOMISIJOS SIŪLOMAS TEKSTAS | PARLAMENTO PAKEITIMAI | Pakeitimas 30 1 konstatuojamoji dalis (1) Lengvųjų automobilių apmokestinimas gali būti svarbi papildoma priemonė, padedanti siekti aplinkosaugos tikslų, visų pirma susijusių su šiltnamio efektą skatinančių dujų išmetimo mažinimu; dėl šios priežasties reikėtų įvesti anglies dvideginio išmetimo faktorių į registracijos mokesčio ir metinio naudojimo mokesčio bazę. Tačiau, siekiant įgyvendinti Bendrijos ir jos valstybių narių įsipareigojimus, prisiimtus pagal Kioto protokolą, siūlomi elementai, tiesiogiai susiję su anglies dvideginio išmetimu, turėtų būti įtraukti į įsipareigojimų laikotarpiu, kuris trunka nuo 2008 m. iki 2012 m., lengviesiems automobiliams taikomų mokesčių bazę. Kadangi Bendrijos strateginis tikslas sumažinti lengvųjų automobilių išmetamo anglies dvideginio kiekį turi būti įgyvendintas vėliausiai iki 2010 m., anglies dvideginio išmetimo faktorių reikėtų pradėti taikyti iki 2010 m. gruodžio 31 d. | (1) Lengvųjų automobilių apmokestinimas gali būti svarbi papildoma priemonė, padedanti siekti aplinkosaugos tikslų, visų pirma susijusių su šiltnamio efektą skatinančių dujų išmetimo mažinimu; dėl šios priežasties reikėtų įtraukti teršalų išmetimo ir kuro naudojimo efektyvumo veiksnius į registracijos mokesčio ir metinio automobilių mokesčio bazę. Tačiau, siekiant įgyvendinti Bendrijos ir jos valstybių narių įsipareigojimus, prisiimtus pagal Kioto protokolą, siūlomi elementai, tiesiogiai susiję su anglies dvideginio išmetimu, turėtų būti įtraukti į lengviesiems automobiliams taikomų mokesčių bazę įsipareigojimų laikotarpiu, kuris trunka nuo 2008 m. iki 2012 m. Kadangi Bendrijos strateginis tikslas - sumažinti lengvųjų automobilių išmetamo anglies dvideginio kiekį, turi būti įgyvendintas vėliausiai iki 2010 m., anglies dvideginio išmetimo veiksnį reikėtų pradėti taikyti iki 2010 m. gruodžio 31 d. | Pakeitimas 2 2 konstatuojamoji dalis (2) Trečiasis Bendrijos lengvųjų automobilių išmetamo anglies dvideginio kiekio mažinimo ir taupaus kuro naudojimo skatinimo strategijos, kurią Taryba patvirtino 1996 m., ramstis susideda iš fiskalinių priemonių ir yra vienintelis ramstis, kuris dar turi būti įgyvendintas Bendrijos lygiu. | (2) Trečiasis Bendrijos lengvųjų automobilių išmetamų teršalų kiekio mažinimo ir taupaus kuro naudojimo skatinimo strategijos, kurią Taryba patvirtino 1996 m., ramstis susideda iš fiskalinių priemonių ir yra vienintelis ramstis, kuris dar turi būti įgyvendintas Bendrijos lygiu. | Pakeitimas 3 3 konstatuojamoji dalis (3) Taip pat reikėtų paskatinti valstybes nares taikyti suderintą fiskalinę skatinamąją priemonę lengviesiems automobiliams, atitinkantiems griežtesnius išmetimo apribojimus nei tie, kurie yra privalomi pagal Direktyvą 98/69/EB (Euro 4) dėl priemonių, kurių turi būti imamasi prieš oro taršą motorinių transporto priemonių išmetamosiomis dujomis, iš dalies pakeičiančią Tarybos direktyvą 70/220/EEB, siekiant paspartinti lengvųjų automobilių, atitinkančių būsimus reikalavimus, kurie bus įtvirtinti Bendrijos lygiu (Euro 5), pateikimą į rinką. | (3) Taip pat reikėtų paskatinti valstybes nares taikyti suderintą fiskalinę skatinamąją priemonę lengviesiems automobiliams, atitinkantiems griežtesnius išmetimo apribojimus nei tie, kurie yra privalomi pagal Direktyvą 98/69/EB (Euro 4) dėl priemonių, kurių turi būti imamasi prieš oro taršą motorinių transporto priemonių išmetamosiomis dujomis, iš dalies pakeičiančią Tarybos direktyvą 70/220/EEB, siekiant paspartinti lengvųjų automobilių, atitinkančių būsimus reikalavimus, kurie bus įtvirtinti Bendrijos lygiu (Euro 5), pateikimą į rinką. Be šioje Direktyvoje nustatomo anglies dioksido išmetimo veiksnio valstybės narės gali taikyti automobilių mokesčių sistemoms diferencijuotą mokestį, kurio pagrindą sudarytų išmetamų teršalų kiekis ir Euro klasifikacija. | Pakeitimas 4 3 a konstatuojamoji dalis (nauja) | (3a) Valstybėms narėms primygtinai patariama netaikyti dvigubo registracijos mokesčio automobiliams; reikėtų atkreipti ypatingą dėmesį į tuos atvejus, kai ES piliečiai, ilgiau nei 2 metus gyvenę kitoje valstybėje narėje, grįžta į savo kilmės šalį. | Pakeitimas 5 3 b konstatuojamoji dalis (nauja) | (3b) Valstybės narės taip pat turėtų būti skatinamos lengviesiems automobiliams taikyti suderintas mokestines paskatas, kad rinkoje greičiau atsirastų lengvųjų automobilių ir jų įrangos, kurie visada atitiktų energijos taupymo ir energijos efektyvumo reikalavimus, nepriklausomai nuo to, ar jų variklių galios šaltinis būtų iškastinis kuras, toks kaip benzininas, dyzelinas ar suskystintos naftos dujos, alternatyvus kuras, toks kaip biokuras, gamtinės dujos arba vandenilis, ar elektros energija, įskaitant hibridinius variklius. | Pakeitimas 6 3 c konstatuojamoji dalis (nauja) | (3c) Valstybės narės, be anglies dvideginio išmetimo veiksnio, turi turėti galimybę toliau diferencijuoti teršalus pagal 1970 m. kovo 20 d. Tarybos direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų [2], suderinimo (Euro normos) ją naudojant kaip pagrindą skaičiuoti metinio naudojimo mokestį ir registracijos mokestį. | Pakeitimas 7 4 konstatuojamoji dalis (4) Taikant minėtas fiskalines skatinamąsias priemones, lengviesiems automobiliams taikomi mokesčiai galėtų būti diferencijuojami pagal tai, kiek gramų anglies dvideginio išmeta kiekvienas konkretus automobilis, nuvažiavęs vieną kilometrą. | (4) Taikant minėtas fiskalines skatinamąsias priemones, lengviesiems automobiliams taikomi mokesčiai galėtų būti diferencijuojami pagal kiekvieno konkretaus automobilio azoto oksido ir suodžių dalelių pavidalo teršalų ir išmetamo anglies dvideginio kiekį, matuojamą gramais vienam kilometrui, bei pagal kuro sunaudojimą, skaičiuojamą litrais 100 kilometrų, atsižvelgiant į dydžius, nustatytus 1999 m. gruodžio 15 d. Komisijos Direktyvoje 1999/100/EB, derinančioje su technikos pažanga Tarybos direktyvą 80/1268/EEB dėl išmetamo anglies dioksido ir motorinių transporto priemonių degalų suvartojimo [3]. | Pakeitimas 9 5 a konstatuojamoji dalis (nauja) | (5a) Į mokesčių diferenciaciją, nustatytą pagal šią direktyvą, turėtų būti atsižvelgiama atliekant numatytą 1999 m. gruodžio 13 d. Europos Parlamento ir Tarybos direktyvos 1999/94/EB dėl vartotojų galimybės gauti informaciją apie degalų taupymą ir išmetamųjų CO2 dujų kiekį parduodant naujus keleivinius automobilius [4] persvarstymą, kad būtų užtikrintas deramas potencialių automobilių savininkų informavimas; | Pakeitimas 10 6 konstatuojamoji dalis (6) Mokestinės kliūtys laisvam asmenų ir jų turto, įskaitant lengvuosius automobilius, judėjimui vidaus rinkoje turėtų būti pašalintos. Šia direktyva siekiama pašalinti tokias kliūtis, pertvarkant lengviesiems automobiliams valstybių narių taikomus mokesčius, neįpareigojant jų įvesti jokių naujų mokesčių. | (6) Mokestinės kliūtys laisvam asmenų ir jų turto, įskaitant lengvuosius automobilius, judėjimui vidaus rinkoje turėtų būti pašalintos. Šia direktyva siekiama pašalinti tokias kliūtis, pertvarkant lengviesiems automobiliams valstybių narių taikomus mokesčius, neįpareigojant jų įvesti jokių naujų mokesčių ir laikantis biudžeto neutralumo principo. | Pakeitimas 12 8 a konstatuojamoji dalis (nauja) | (8a) Registracijos mokesčio panaikinimas turi teigiamą poveikį aplinkai, nes taip skatinama greičiau atnaujinti automobilių ūkį. Dėl sumažėjusių įsigijimo išlaidų bus skatinama keisti savo senas transporto priemones saugesnėmis ir mažiau aplinką teršiančiomis transporto priemonėmis, kurios taip pat efektyvesnės kuro sunaudojimo požiūriu. Ketinimas transporto priemonės eksploataciją apmokestinti pagal jos naudojimą ir poveikį aplinkai atitinka pagrindinius Bendrijos aplinkos politikos principus, pagal kuriuos teršėjas turi mokėti už žalą aplinkai. | Pakeitimas 13 10 konstatuojamoji dalis (10) Taip pat tikslinga tose valstybėse, kuriose tokie mokesčiai renkami, nedelsiant įdiegti registracijos mokesčio ir metinio naudojimo mokesčio grąžinimo sistemas ir taip išvengti iškraipymų ir skirtingos lengvųjų automobilių apmokestinimo tvarkos. | (10) Taip pat tikslinga tose valstybėse, kuriose tokie mokesčiai renkami, nedelsiant įdiegti registracijos mokesčio ir metinio naudojimo naudojimo mokesčio grąžinimo sistemas bei taip išvengti iškraipymų ir skirtingos lengvųjų automobilių apmokestinimo tvarkos. Banko operacijų atlikimo išlaidos, susijusios su registracijos mokesčių mokėjimu, turėtų būti sumažintos įrengus centrinius punktus, kuriuose persikėlus iš vienos valstybės narės į kitą būtų galima internetu apskaičiuoti, susigrąžinti arba sumokėti automobilio registracijos mokesčius. | Pakeitimas 40 11 a konstatuojamoji dalis | (11a) Klasikinių ir senų markių automobilių išlaikymo interesais, jokiomis šios Direktyvos nuostatomis nepažeidžiama valstybių narių teisių padaryti išimtį 20 ir daugiau metų senumo automobiliams nustatant naudojimo mokestį. | Pakeitimas 14 13 a konstatuojamoji dalis (nauja) | (13a) Atsižvelgiant į glaudų tam tikrų valstybių narių bendradarbiavimą su Europos ekonominės erdvės - Europos laisvosios prekybos asociacijos (EEE-ELPA) šalimis ir siekiant užtikrinti dar glaudesnį bendradarbiavimą, ypač aplinkos apsaugos srityje, rekomenduojama atitinkamas nuostatas pradėti taikyti ir atitinkamoms EEE-ELPA šalims. | Pakeitimas 15 14 konstatuojamoji dalis (14) Kadangi atskiros valstybės narės negali deramai įgyvendinti tikslų, kuriais siekiama pagerinti vidaus rinkos veikimą lengvųjų automobilių srityje ir sėkmingai taikyti fiskalines priemones, skirtas Bendrijos strategijai dėl lengvųjų automobilių išmetamo anglies dvideginio kiekio sumažinimo įgyvendinti, o Bendrijos lygiu dėl šio veiksmo masto arba poveikio juos pasiekti būtų lengviau, Bendrija gali imtis priemonių pagal Sutarties 5 straipsnyje nustatytą subsidiarumo principą. Pagal tame straipsnyje nustatytą proporcingumo principą šia direktyva nesiekiama daugiau, nei būtina tiems tikslams pasiekti. | (14) Kadangi atskiros valstybės narės negali deramai įgyvendinti tikslų, kuriais siekiama pagerinti vidaus rinkos veikimą lengvųjų automobilių srityje ir sėkmingai taikyti fiskalines priemones, skirtas Bendrijos strategijai dėl lengvųjų automobilių išmetamų teršalų kiekio sumažinimo įgyvendinti, o Bendrijos lygiu dėl šio veiksmo masto arba poveikio juos pasiekti būtų lengviau, Bendrija gali imtis priemonių pagal Sutarties 5 straipsnyje nustatytą subsidiarumo principą. Pagal šiame straipsnyje nustatytą proporcingumo principą šia direktyva nesiekiama daugiau, nei būtina tiems tikslams pasiekti. | Pakeitimas 16 1 straipsnio 1 pastraipa Šia direktyva nustatomos lengviesiems automobiliams taikomo mokesčio, kurio dydis nustatomas atsižvelgiant į šių automobilių išmetamo anglies dvideginio kiekį, apskaičiavimo taisyklės. | Šia direktyva nustatomos lengviesiems automobiliams taikomo mokesčio, kurio dydis nustatomas atsižvelgiant į šių automobilių išmetamų teršalų, pvz., anglies dvideginio, kiekį, apskaičiavimo taisyklės. | Pakeitimas 17 4 straipsnio pavadinimas Mokesčio diferencijavimas atsižvelgiant į anglies dvideginio išmetimą | Mokesčio diferencijavimas atsižvelgiant į išmetamo anglies dvideginio, sunaudojamo kuro ir išmetamų teršalų kiekį | Pakeitimas 20 5 straipsnio 1 dalies 1 a pastraipa (nauja) | 1 a Komisija iki 2006 m. gruodžio 31 d. pateikia tyrimą apie kitų galimų veiksnių svarbą nustatant lengvųjų automobilių mokesčio skaičiavimo pagrindą. | Pakeitimas 21 5 straipsnio 2 dalis 2. Iki 2010 m. gruodžio 31 d. bendros pajamos, gautos iš metinių naudojimo mokesčių dalies, apskaičiuotos atsižvelgiant į išmetamo anglies dvideginio kiekį, turi sudaryti ne mažiau kaip penkiasdešimt procentų visų iš šių mokesčių gaunamų pajamų. | 2. Iki 2010 m. gruodžio 31 d. bendros pajamos, gautos iš metinių naudojimo mokesčių dalies, apskaičiuotos atsižvelgiant į išmetamo anglies dvideginio, sueikvojamo kuro ir išmetamų teršalų kiekį, sudaro ne mažiau kaip 50% visų iš šių mokesčių gaunamų pajamų. | Pakeitimas 22 9 straipsnio 1 a dalis (nauja) | Siekdamos sumažinti banko operacijų atlikimo išlaidas, susijusias su registracijos mokesčių mokėjimu ir grąžinimu, valstybės narės, suderinusios su Komisija, įrengia centrinius punktus, kuriuose iš vienos valstybės narės į kitą persikeliantys ES gyventojai galėtų internetu apskaičiuoti, susigrąžinti arba sumokėti automobilio registracijos mokesčius. | Pakeitimas 23 10 straipsnio 2 dalis 2. Siekdamos nustatyti automobilio likutinę vertę šio straipsnio 1 dalyje nurodytu tikslu, valstybės narės gali taikyti skirtingus metodus, pavyzdžiui, įvertinimą, ekspertų tyrimą ar pastovaus dydžio normas. | 2. Siekdamos nustatyti automobilio likutinę vertę šio straipsnio 1 dalyje nurodytu tikslu, valstybės narės gali taikyti skirtingus metodus, pavyzdžiui, įvertinimą, ekspertų tyrimą ar pastovaus dydžio normas. Suinteresuotosios šalys, įskaitant vartotojų organizacijas, visapusiškai ir reguliariai dalyvauja procese, kuris turi būti visiškai skaidrus. | Pakeitimas 24 10 straipsnio 3 dalies a punktas a)normos yra nustatytos remiantis bendrais ir objektyviais kriterijais, kurie turi būti apibrėžti; | a)normos yra nustatytos remiantis bendrais ir objektyviais kriterijais, kurie turi būti apibrėžti, tinkamai skelbiami ir reguliariai atnaujinami; | Pakeitimas 25 13 straipsnis Jei iki 2015 m. gruodžio 31 d. registracijos mokesčiai vis dar yra taikomi, jų dydis nustatomas atsižvelgiant į kiekvieno konkretaus lengvojo automobilio išmetamo anglies dvideginio kiekį gramais, nuvaž vieną kilometrą. | Jei iki 2015 m. gruodžio 31 d. registracijos mokesčiai vis dar taikomi, kiekvienam keleiviniam automobiliui taikoma palaipsniškai progresyvi mokesčio diferenciacija, atsižvelgiant į jo išmetamų anglies dvideginio ir teršalų kiekį, skaičiuojamą gramais vienam kilometrui, ir sueikvojamo kuro kiekį, skaičiuojamą litrais ar kubiniais metrais 100 kilometrų, pagal Direktyvoje 1999/100/EB nustatytus parametrus. | Pakeitimas 28 15 straipsnis Valstybės narės perduoda Komisijai informaciją apie registracijos ir metinio naudojimo mokesčių bazes ir šių mokesčių dydžius, taikomus kiekvienų metų sausio 1 d., taip pat kiekvieną kartą, kai pasikeičia nacionaliniai įstatymai. | Valstybės narės perduoda Komisijai informaciją apie registracijos ir metinio naudojimo mokesčių bazes ir šių mokesčių dydžius, taikomus kiekvienų metų sausio 1 d., taip pat kiekvieną kartą, kai pasikeičia nacionaliniai įstatymai. Be to, valstybės narės praneša Komisijai apie bet kokias taikomas priemones, kuriomis siekiama diferencijuoti įmonių automobilių apmokestinimą pagal kuro naudojimo ekonomiškumą. Komisija internete skelbia lyginamąjį pranešimą apie kiekvienos valstybės narės taikomas priemones ir taip padeda keistis pažangiąja patirtimi. | Pakeitimas 29 16 straipsnis Ne vėliau kaip 2011 m. sausio 1 d. ir vėliau kas penkerius metus Komisija, pasikonsultavusi su valstybėmis narėmis, pateikia Tarybai ir Europos Parlamentui šios direktyvos taikymo ataskaitą. | Ne vėliau kaip 2011 m. sausio 1 d. ir vėliau kas penkerius metus Komisija, pasikonsultavusi su valstybėmis narėmis, pateikia Tarybai ir Europos Parlamentui šios direktyvos taikymo ataskaitą ir įvertina jos, ypač 4 ir 5 straipsnių, taikymą. | [1] Dar neskelbta OL. [2] OL L 76, 1970 4 6, p. 1. Direktyva su paskutiniais pakeitimais, padarytais Direktyva 2003/76/EC (OL L 206, 2003 8 15, p. 29). [3] OL L 334, 1999 12 28, p. 36. [4] OL L 12, 2000 1 18, p. 16. Direktyva su paskutiniais pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1). --------------------------------------------------